Tlačová správa

**Bez nenávisti na Bambiriáde 2014**

*(Žilina, 26.05.2014)-* Festival práce s deťmi a mládežou Bambiriáda v Žilinskom kraji sa v roku 2014 nesie v duchu európskej kampane - BEZ NENÁVISTI (NO HATE). „Podaj ruku“ je symbolickým mottom festivalu, ktorým organizátori chcú mladým ľuďom aj širokej verejnosti ponúknuť kvalitnejšiu cestu človeka k človeku. Ak si ľudia úprimne podajú ruky, predídu nenávistnému vzťahu, či na internete alebo v osobných stretnutiach.

Aktivity Bambiriádneho festivalu sú zamerané na zbližovanie ľudí s rôznymi názormi, postojmi, s rôznym poslaním.

Špecifickými aktivitami festivalu okrem rôznych sprievodných podujatí sú diskusné stretnutia mladých ľudí s poslancami Žilinského samosprávneho kraja z jednotlivých volebných obvodov. Vyvrcholením Bambiriády sú prezentačné dni, kde pred širokou verejnosťou kreatívnou formou odprezentujú svoju celoročnú činnosť pre deti a mladých ľudí dobrovoľnícke mládežnícke organizácie, centra voľného času a iné inštitúcie. A zároveň im ponúknu možnosť zapojiť sa do ich aktivít a tak získavať nové zručnosti a kompetencie.

Bambiriáda 2014 na Slovensku sa koná v týždňoch od 2.-8.júna 2014 v Liptovskom Mikuláši, od 9.-15.júna 2014 v Žiline, Ružomberku, Námestove, Trstenej a od 11.-21. júna 2014 v Martine.

Podujatie sa koná pod záštitou Juraja Blanára, predsedu Žilinského samosprávneho kraja a primátorov príslušných miest, kde sa podujatie koná.

Podrobný program v jednotlivých mestách nájdete na www.bambiriada .sk

*Bambiriáda- festival práce s deťmi a mládežou sa na Slovensku koná od roku 2004. Je súčasťou medzinárodného podujatia, v ktorom úzku spoluprácu má s Českou republikou. Hlavným koordinátorom Bambiriády je Rada mládeže Žilinského kraja. V každom bambiriádnom meste sú vytvorené lokálne organizačné tímy, ktoré toto podujatie realizujú v príslušnom meste.*

Kontakt:

Rada mládeže Žilinského kraja, Rajecká 17, 010 01 Žilina,

tel. 0908965002,

rmzk@rmzk.sk

[www.bambiriada.sk](http://www.bambiriada.sk)